ལན།ཐང་དཀར་བྱེ་ཐང་འབག་བཙོག་གི་གྱོད་གཞི།༢༠༡༥་ལོའི་ཟླ་༨་པའི་ཚེས་༡༣་ཉིན།ཐང་དཀར་བྱེ་ཐང་འབག་བཙོག་གི་གནད་དོན་ལ་དམིགས་ནས་ཀྲུང་གོ་ལྗང་མདོག་དར་སྤེལ་ཚོགས་པས་ཉིན་ཞ་ཧེ་རིགས་རང་སྐྱོང་ལྗོངས་ཀྲུང་དབུས་འབྲིང་རིམ་ཁྲིམས་ཁང་ལ་གྱོད་སྣ་མི་འདྲ་བའི་སྤྱི་ཕན་གཏུག་བཤེར་གྱི་ཞུ་གཏུག་བརྒྱད་ཞུས་ཀྱང་།༢༠༡༥་ལོའི་ཟླ་༨་པའི་ཚེས་༡༩་ཉིན་ཀྲུང་དབུས་ཁྲིམས་ཁང་གིས་ལྗང་དར་ཚོགས་པ་ནི་ཆེད་དུ་ཁོར་ཡུག་སྤྱི་ཕན་བྱ་འགུལ་སྤེལ་བའི་ཚོགས་པ་མིན་པས།ཞུ་གཏུག་བྱེད་མཁན་གྱི་ཆ་རྐྱེན་མི་ཚང་ཞེས་ཁ་ཚོན་བཅད་ནས་ཞུ་གཏུག་བཟློག་པའི་བཅད་ཁྲ་བཏབས།ལྗང་དར་ཚོགས་པས་བཅད་ཁྲ་དེ་མྱུར་དུ་གོང་གཏུག་བྱས་ཤིང་ཁྲིམས་ཁང་གོང་མ་སྟེ་ཉིན་ཞ་མཐོ་ཪིམ་ཁྲིམས་ཁང་གིས་ཀྲུང་དབུས་ཁྲིམས་ཁང་གི་བཅད་ཁྲ་ལ་བདེན་མཐའ་སྐྱོང་བའི་བཅད་བཏབས།དེ་ནས་ལྗང་དར་ཚོགས་པས་ཁྲིམས་ཁང་གོང་འོག་གིས་ཁོར་ཡུག་དང་ཁོར་ཡུག་སྲུང་སྐྱོབ་ཀྱི་ཐ་སྙད་ལ་གོ་བ་རྙེད་མི་འདུག་ཅེས་པ་རྒྱུ་མཚན་དུ་བགྲངས་་ཏེ་༢༠༡༥་ལོའི་ཟླ་༡༡་ནང་ཆེས་མཐོ་ཁྲིམས་ཁང་ལ་ཡང་བཤེར་གྱི་ཞུ་གཏུག་ཞུས།༢༠༡༦་ལོའི་ཟླ་དང་པོ་ནང་དུ་ཆེས་མཐོ་ཁྲིམས་ཁང་གིས་གདགས་བཤེར་གྱི་ཐག་བཅད་ནས་ཀྲུང་གོ་ལྗང་དར་ཚོགས་པ་ལ་ཁོར་ཡུག་སྤྱི་ཕན་གཏུག་བཤེར་གྱི་གཏུག་མཁན་གྱི་ཆ་རྐྱེན་ཚང་བ་གཏན་འཁེལ་བྱས་ཤིང་།ཉིན་ཞ་ཀྲུང་དབུས་ཁྲིམས་ཁང་གིས་ཐང་དཀར་བྱེ་ཐང་འབག་བཙོག་གི་གྱོད་གཞི་བརྒྱད་དང་ལེན་བྱས་ཏེ་ཁྲིམས་བཤེར་བྱེད་དགོས་པའི་རེ་འདུན་བཏོན།